CELEX: C2004/094/142
Language: el
Date: 2004-04-17 00:00:00
Title: Προσφυγή του Carlos Leite Mateus κατά της Επιτροπής των Ευρωπαϊκών Κοινοτήτων, που ασκήθηκε στις 9 Φεβρουαρίου 2004.

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/53
            
         Προσφυγή του Carlos Leite Mateus κατά της Επιτροπής των Ευρωπαϊκών Κοινοτήτων, που ασκήθηκε στις 9 Φεβρουαρίου 2004.
   (Υπόθεση T-51/04)
   (2004/C 94/142)
   Γλώσσα διαδικασίας: η γαλλική
   Ο Carlos Leite Mateus, κάτοικος Zaventem (Βέλγιο), εκπροσωπούμενος από τους Sébastien Orlandi, Albert Coolen, Jean-Noël Louis και Etienne Marchal, δικηγόρους, με τόπο επιδόσεων στο Λουξεμβούργο, άσκησε στις 9 Φεβρουαρίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               Να ακυρώσει την απόφαση της 14ης Μαρτίου 2003 με την οποία συντάχθηκε η έκθεση βαθμολογίας 2001–2002 του προσφεύγοντος.
            
         
               —
            
            
               Να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα:
   Ο προσφεύγων αντιτίθεται στην έκθεση βαθμολογίας του για την περίοδο από 1ης Ιουλίου 2001 έως 31 Δεκεμβρίου 2002.
   Προς στήριξη των ισχυρισμών του, προβάλλει:
   
               —
            
            
               Παράβαση της υποχρεώσεως αιτιολογήσεως.
            
         
               —
            
            
               Ύπαρξη προδήλου σφάλματος αξιολογήσεως.
            
         
               —
            
            
               Παράβαση των Γενικών Διατάξεων για την εκτέλεση του άρθρου 43 του Κανονισμού Υπηρεσιακής Καταστάσεως, κατά το μέρος που, αφενός, η απόφαση του δευτεροβάθμιου βαθμολογητή, με την οποία μειώθηκε η βαθμολογία των ικανοτήτων του προσφεύγοντος, στηρίχθηκε εσφαλμένα σε καθήκοντα που δεν αποτελούσαν ούτε μέρος των καθηκόντων του προσφεύγοντος ούτε μέρος των απαιτήσεων της θέσεώς του, και, αφετέρου, υπάρχει μια ανακολουθία μεταξύ των σχολίων και της βαθμολογήσεως.